Source: https://www.zakonypreludi.sk/zz/2003-267
Timestamp: 2020-07-06 09:56:37+00:00
Document Index: 17141768

Matched Legal Cases: ['§ 9', '§ 3', '§ 4', '§ 5', '§ 5', 'Čl. 141', '§ 5', '§ 6', '§ 6', '§ 6', '§ 7', '§ 7', '§ 9', '§ 27', '§ 27', '§ 27', '§ 27', '§ 33', '§ 35', '§ 29', '§ 106', '§ 9']

267/2003 Z. z. Zákon, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene ... | Aktuálne znenie
Zákon č. 267/2003 Z. z.Zákon, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov a ktorým sa dopĺňajú niektoré zákony
(v znení č. 523/2004 Z. z.(nepriamo), 400/2009 Z. z.(nepriamo))
Čiastka 132/2003
Platnosť od 26.07.2003
okrem ustanovenia uvedeného v čl. I § 9, ktoré nadobúda účinnosť 1. januára 2004
ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov a ktorým sa dopĺňajú niektoré zákony
Zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov sa mení a dopĺňa takto:
1. § 3 sa dopĺňa odsekom 5, ktorý znie:
„(5) Funkcia člena súdnej rady je nezlučiteľná s funkciou predsedu Najvyššieho kontrolného úradu Slovenskej republiky alebo podpredsedu Najvyššieho kontrolného úradu Slovenskej republiky, prokurátora, príslušníka Policajného zboru Slovenskej republiky a príslušníka Slovenskej informačnej služby.“.
2. V § 4 ods. 4 sa na konci pripájajú tieto vety:
„Sudcovské rady poskytnú na požiadanie súdnej rade dokumenty a informácie, ktoré súdna rada potrebuje na rozhodovanie. Ak člen súdnej rady požiada sudcovskú radu o účasť na jej zasadnutí, sudcovská rada je povinná žiadosti vyhovieť.“.
3. V § 5 ods. 1 sa na konci pripája táto veta:
„Návrh kandidáta na podpredsedu súdnej rady môže podať každý člen súdnej rady.“.
4. V § 5 ods. 2 sa pred doterajší text vkladajú slová „Ak predseda súdnej rady4a) nie je vymenovaný a“.
„4a) Čl. 141a ods. 1 Ústavy Slovenskej republiky.“.
5. V § 5 ods. 2 sa vypúšťajú slová „alebo v prípadoch určených v rokovacom poriadku súdnej rady“.
„(4) Súdna rada na návrh najmenej troch členov súdnej rady môže podpredsedu súdnej rady odvolať.“.
7. V § 6 ods. 1 sa za slovom „zvoláva“ vypúšťa čiarka a slová „program navrhuje“.
8. V § 6 sa za odsek 1 vkladá nový odsek 2, ktorý znie:
„(2) Program súdnej rady navrhuje predseda súdnej rady. Každý člen súdnej rady je oprávnený navrhnúť zmenu alebo doplnenie programu zasadnutia súdnej rady. Ak najmenej traja členovia súdnej rady navrhnú zmenu alebo doplnenie programu, predseda súdnej rady zaradí tento návrh do programu zasadnutia súdnej rady.“.
9. § 6 sa dopĺňa odsekmi 7 až 10, ktoré znejú:
„(7) Člen súdnej rady, ktorý je kandidátom vo voľbe, nemá právo hlasovať na tejto voľbe, ak sa o zvolenie do tej istej funkcie uchádza aspoň jeden ďalší kandidát, ktorý nie je členom súdnej rady.
(8) Hlasovanie súdnej rady je verejné; to neplatí, ak súdna rada rozhoduje o návrhu na
a) vymenovanie sudcu,
b) vymenovanie a odvolanie predsedu Najvyššieho súdu Slovenskej republiky,
c) vymenovanie a odvolanie podpredsedu Najvyššieho súdu Slovenskej republiky,
d) vymenovanie a odvolanie podpredsedu súdnej rady,
e) voľbu kandidáta na sudcu, ktorý by mal pôsobiť za Slovenskú republiku v medzinárodnom súdnom orgáne,
f) voľbu a odvolanie členov a predsedov disciplinárnych senátov.
(9) Predseda súdnej rady je povinný jedno vyhotovenie uznesenia súdnej rady o návrhu súdnej rady na vymenovanie sudcu, odvolanie sudcu, pridelení sudcu alebo preložení sudcu zaslať ministrovi spravodlivosti Slovenskej republiky do troch dní odo dňa, keď súdna rada o veci rozhodla.
(10) Predseda súdnej rady zabezpečí zverejnenie informácií o činnosti súdnej rady na voľne prístupnej internetovej stránke. Na internetovej stránke sa uverejní termín zasadnutia súdnej rady do 24 hodín od jeho zvolania zároveň s návrhom programu zasadnutia súdnej rady. Na internetovej stránke sa ďalej uverejní prijaté uznesenie súdnej rady, zápisnica z hlasovania a zápisnica zo zasadnutia súdnej rady. Prijaté uznesenie súdnej rady sa uverejní do 24 hodín od jeho prijatia súdnou radou. Zápisnica z hlasovania a zápisnica zo zasadnutia súdnej rady sa uverejní zároveň s prijatými uzneseniami súdnej rady.“.
10. V § 7 ods. 1 sa za slová „je neverejné, ak“ vkladajú slová „tento zákon neustanovuje inak alebo“.
11. V § 7 ods. 2 sa slová „e) a f)“ nahrádzajú slovami „e) až g)“.
12. § 9 znie:
(1) Úlohy spojené s organizačným, personálnym, administratívnym a technickým zabezpečením činnosti súdnej rady vykonáva kancelária súdnej rady.
(3) Kancelária súdnej rady hospodári s finančnými prostriedkami vyčlenenými na jej činnosť zo samostatnej rozpočtovej kapitoly štátneho rozpočtu.
(4) Úlohy kancelárie súdnej rady plnia štátni zamestnanci5a) a zamestnanci.5b)
(5) Podrobnosti o organizácii a činnosti kancelárie súdnej rady a postavenie štátnych zamestnancov a zamestnancov kancelárie súdnej rady určuje organizačný poriadok, ktorý vydáva vedúci kancelárie súdnej rady.“.
„5a) Zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.
5b) Zákon č. 313/2001 Z. z. o verejnej službe v znení neskorších predpisov.“.
13. Za § 27 sa vkladajú § 27a až 27i, ktoré vrátane nadpisov znejú:
„VOĽBA A ODVOLANIE PREDSEDU NAJVYŠŠIEHO SÚDU SLOVENSKEJ REPUBLIKY A PODPREDSEDU NAJVYŠŠIEHO SÚDU SLOVENSKEJ REPUBLIKY A USTANOVENIE ĎALŠÍCH FUNKCIÍ V PÔSOBNOSTI SÚDNEJ RADY
(1) Návrh na vymenovanie predsedu Najvyššieho súdu Slovenskej republiky (ďalej len „predseda najvyššieho súdu") alebo podpredsedu Najvyššieho súdu Slovenskej republiky (ďalej len „podpredseda najvyššieho súdu") predkladá súdna rada prezidentovi na základe výsledkov ňou uskutočnených volieb; voľby sa konajú na verejnom zasadnutí súdnej rady.
(2) Kandidátov na predsedu najvyššieho súdu a podpredsedu najvyššieho súdu môže súdnej rade navrhnúť člen súdnej rady, sudcovské rady, stavovské organizácie sudcov, zhromaždenie sudcov Najvyššieho súdu Slovenskej republiky, sudca Najvyššieho súdu Slovenskej republiky a minister spravodlivosti Slovenskej republiky (ďalej len „navrhovateľ").
(5) Súdna rada predloží prezidentovi návrh na vymenovanie sudcu za predsedu najvyššieho súdu alebo podpredsedu najvyššieho súdu bez zbytočného odkladu po zasadnutí súdnej rady, na ktorom sa uskutočnili voľby kandidáta na predsedu najvyššieho súdu alebo podpredsedu najvyššieho súdu.
(1) Ak ani v opakovanej voľbe nebol zvolený kandidát na predsedu najvyššieho súdu alebo podpredsedu najvyššieho súdu, vykonajú sa nové voľby na ďalšom zasadnutí súdnej rady.
(2) Súdna rada ihneď po bezvýslednej opakovanej voľbe určí deň a čas konania novej voľby.
(3) Na novej voľbe bezprostredne nasledujúcej po bezvýslednej opakovanej voľbe sa nemôžu zúčastniť kandidáti, o ktorých sa už hlasovalo.
(4) Pri novej voľbe sa postupuje podľa § 27a až 27c.
(1) Ak ani v novej voľbe nezíska žiadny kandidát predpísaný počet hlasov, súdna rada určí do 45 dní ďalšie voľby.
(2) V ďalšej voľbe sa o zvolenie môžu uchádzať aj kandidáti, ktorí sa o zvolenie uchádzali v prvej voľbe (§ 27a ods. 2). Z ďalšej voľby sú vylúčení kandidáti, ktorí sa uchádzali o zvolenie v bezprostredne predchádzajúcej voľbe.
d) iná stavovská právnická organizácia.8)
a) získal právnické vzdelanie absolvovaním magisterského štúdia na právnickej fakulte vysokej školy v Slovenskej republike alebo má uznaný9) alebo nostrifikovaný doklad o získaní právnického vzdelania absolvovaním štúdia rovnakej úrovne na vysokej škole v zahraničí,10)
d) má plnú spôsobilosť na právne úkony a je zdravotne spôsobilý na výkon funkcie sudcu,11)
e) zložil odbornú justičnú skúšku, prokurátorskú skúšku, advokátsku skúšku alebo skúšku komerčného právnika a aspoň päť rokov vykonával právnickú prax.
b) doklad o tom, že kandidát zložil odbornú justičnú skúšku, advokátsku skúšku, prokurátorskú skúšku alebo odbornú skúšku komerčného právnika a že aspoň päť rokov vykonával právnickú prax,
c) písomný súhlas kandidáta s kandidatúrou,
d) v prípade návrhu podľa odseku 1 písm. c) a d) aj doklad o prerokovaní návrhu v príslušných orgánoch.
(1) Súdy a orgány verejnej moci sú povinné poskytnúť súdnej rade súčinnosť pri výkone jej pôsobnosti, najmä sú povinné poskytnúť súdnej rade na požiadanie dokumenty a informácie, ktoré súdna rada potrebuje na jej rozhodovanie.
(3) Pri výkone pôsobnosti v súvislosti s oprávnením súdnej rady podať návrh na začatie disciplinárneho konania voči sudcovi je súdna rada oprávnená požadovať od disciplinárne zodpovedného sudcu stanovisko k disciplinárnemu previneniu a k veciam súvisiacim s disciplinárnym previnením.
(4) Členovia súdnej rady sú povinní zachovávať mlčanlivosť o skutočnostiach, ktoré sa dozvedeli pri výkone oprávnení súdnej rady podľa odsekov 1 a 2.
Člen súdnej rady má právo na zabezpečenie primeraného času na prípravu na zasadnutie súdnej rady a na prípravu materiálov na rokovanie súdnej rady.“.
Poznámky pod čiarou k odkazom 8, 9, 10 a 11 znejú:
„8) § 33 zákona Slovenskej národnej rady č. 132/1990 Zb. o advokácii.
§ 35 zákona Slovenskej národnej rady č. 129/1991Zb. o komerčných právnikoch.
§ 29 zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov.
9) § 106 zákona č. 131/2002 Z. z. o vysokých školách a o zmene a doplnení niektorých zákonov.
10) Vyhláška Ministerstva školstva, mládeže a športu Slovenskej republiky č. 141/1991 Zb. o nostrifikácii diplomov a iných dokladov o štúdiu na zahraničných vysokých školách.
11) Zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov.“.
Tento zákon nadobúda účinnosť dňom vyhlásenia okrem ustanovenia uvedeného v čl. I § 9, ktoré nadobúda účinnosť 1. januára 2004.